1970-ben az Austria Wien korosztályos csapatában kezdte a labdarúgást, ahol 1973-ban mutatkozott be az első csapatban. 1983 és 1985 között a holland Ajax, 1985–86-ban a LASK Linz, 1986 és 1988 között a Wiener SC, 1988–89-ben a Grazer AK, 1989–90-ben a Kremser SC, 1990–91-ben a Donaufeld Wien labdarúgója volt. Az Austria csapatával öt bajnoki címet és három osztrákkupa-győzelmet nyert. Tagja volt az 1977–78-as idényben KEK-döntős csapatnak. Az Ajax együttesével egy holland bajnoki címet és kupagyőzelmet ért el.